CELEX: 32012R0400
Language: hr
Date: 2012-05-07 00:00:00
Title: Provedbena Uredba Komisije (EU) br. 400/2012 od 7. svibnja 2012. o razvrstavanju određene robe u kombiniranu nomenklaturu

02/Sv. 018
            
            
               HR
            
            
               Službeni list Europske unije
            
            
               327
            
         32012R0400
   
               L 124/13
            
            
               SLUŽBENI LIST EUROPSKE UNIJE
            
            
               07.05.2012.
            
         
      PROVEDBENA UREDBA KOMISIJE (EU) br. 400/2012
   od 7. svibnja 2012.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87 potrebno je usvojiti mjere o razvrstavanju robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila također odnose na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci, te koja je utvrđena posebnim odredbama Unije, a s ciljem primjene tarifa i drugih mjera u vezi s robnom razmjenom.
            
         
               (3)
            
            
               U skladu s navedenim Općim pravilima, robu iz stupca 1 tablice iz Priloga potrebno je razvrstati pod odgovarajuće oznake KN iz stupca 2, a na temelju razloga iz stupca 3 te tablice.
            
         
               (4)
            
            
               Prikladno je osigurati da, na temelju članka 12. stavka 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2), korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, i to tijekom razdoblja od tri mjeseca.
            
         
               (5)
            
            
               Mjere predviđene ovom Uredbom u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s ovom Uredbom, mogu se nastaviti navoditi na temelju članka 12. stavka 6. Uredbe (EEZ) br. 2913/92 tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 7. svibnja 2012.
      
         
            Za Komisiju,
         
         
            u ime predsjednika,
         
         Algirdas ŠEMETA
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 302, 19.10.1992., str. 1.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               Proizvod ima oblik gotovo pravokutnog, stiliziranog slona, mjera oko 32 × 48 × 24 cm, a sastoji se od dvije polovice izrađene od lijevane krute plastike. Ima četiri kotača i odvojivi rameni remen koji se također može koristiti za vuču proizvoda.
               Dvije polovice su duž dna spojene sastavnim šavom sa šarkama i dvama zatvaračima na suprotnim krajevima koji se kopčaju utiskivanjem, a koji sprečavaju da se proizvod odmah u potpunosti otvori. Šarke omogućuju da su dvije polovice polegnute na tlu kada se proizvod otvori.
               Jedna polovica proizvoda opremljena je s dvije tekstilne trake koje tvore X kada se povežu kvačicom. Također ima mali plosnati tekstilni džep pričvršćen s unutrašnje strane. Druga polovica proizvoda ima ugrađenu pregradu od tekstilnog materijala s jednim plosnatim džepom s patentnim zatvaračem. Pregrada je pričvršćena na istu stranu proizvoda na kojoj su šarke i može se pričvrstiti na suprotnu stranu te polovice.
               (kovčeg)
               (Vidjeti fotografije br. 660 A i B.) (1)
               
            
            
               4202 12 50
            
            
               Razvrstavanje se utvrđuje u skladu s Općim pravilima 1. i 6. za tumačenje kombinirane nomenklature, napomenom 1.(d) uz poglavlje 95. i tekstom oznaka KN 4202, 4202 12 i 4202 12 50.
               Proizvod ima objektivna obilježja kovčega iz tarifnog broja 4202, na primjer materijal od lijevane krute plastike, šarke, sustav zatvaranja, trake, pregradu i džepove, kotače i činjenicu da je oblikovan i da se može koristiti kao spremnik koji se otvara kao tipični kovčeg sa šarkama. Ova obilježja upućuju na to da se proizvod smatra kovčegom, a ne igračkom s kotačima. Dakle, ne može se razvrstati kao igračka s kotačima slična automobilima s pedalama iz tarifnog broja 9503.
               Proizvod se stoga razvrstava kao kovčeg od lijevane krute plastike s oznakom KN 4202 12 50.
            
         
      
   
               
                  
            
            
               
                  
            
         
      (1)  Fotografije služe samo u informativne svrhe.